**REZULTATI PODUZETNIKA SA SJEDIŠTEM U URBANOJ AGLOMERACIJI SPLIT U 2018. GODINI**

Odlukom Ministarstva regionalnoga razvoja i fondova Europske unije, 30. studenoga 2015. godine, ustrojena je Urbana aglomeracija Split[[1]](#footnote-1). Od ukupno 55 gradova i općina Splitsko-dalmatinske županije, Urbanom aglomeracijom Split obuhvaćeno je 13 jedinica, i to: šest gradova (Split, Kaštela, Omiš, Sinj, Solin i Trogir) i sedam općina (Dicmo, Dugi Rat, Dugopolje, Klis, Lećevica, Muć i Podstrana).[[2]](#footnote-2)

**Shema 1**. **Područje Urbane aglomeracije Split**

|  |  |
| --- | --- |
| [Slikovni rezultat za urbana aglomeracija split](https://www.google.hr/imgres?imgurl=http://www.klis.hr/wp-content/uploads/2016/06/urbana-agl.-540x381.jpg&imgrefurl=https://www.klis.hr/2278/javni-poziv-za-iskazivanje-prijedloga-i-primjedbi-na-nacrt-strategije-razvoja-urbane-aglomeracije-split-za-razdoblje-2015-2020/&docid=8r2pckwK-e7vKM&tbnid=esxiT_9WNNLSBM:&vet=10ahUKEwiYw5HP9PvZAhVBPFAKHT-tDZoQMwg-KAwwDA..i&w=540&h=381&itg=1&bih=585&biw=1280&q=urbana%20aglomeracija%20split&ved=0ahUKEwiYw5HP9PvZAhVBPFAKHT-tDZoQMwg-KAwwDA&iact=mrc&uact=8) | U 2018. godini na području šest gradova i sedam općina obuhvaćenih Urbanom aglomeracijom Split, bilo je 11.061 poduzetnika. Riječ je o poduzetnicima koji su sastavili i u Registar godišnjih financijskih izvještaja podnijeli točan i potpun godišnji financijski izvještaj za 2018. godinu. Kod 11.061 poduzetnika bilo je 61.596 zaposlenih, što je prosječno 5,6 zaposlenih po poduzetniku s prosječnom plaćom od 4.965 kuna.  To je u odnosu na 2017. godinu rast broja poduzetnika (10.075) za 986 i broja zaposlenih (61.190) za 406, s tim da je prosječan broj zaposlenih bio najveći 2016. godine (6,2 zaposlenih po poduzetniku), kao i investicije u novu dugotrajnu imovinu koje su iznosile 2,6 milijardi kuna. |

Od ukupnog broja poduzetnika (11.061), čije je sjedište u jednom od gradova i općina u sastavu Urbane aglomeracije Split, najviše je poduzetnika u Splitu (7.506 ili 67,9%), a najmanje u Lećevici (10 ili 0,1%).

**Tablica 1. Broj poduzetnika i osnovni financijski rezultati poslovanja poduzetnika u gradovima/općinama Urbane aglomeracije Split u 2018. godini** (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| **Naziv grada/općine** | **Broj poduzetnika** | **Broj zaposlenih** | **Ukupni prihod** | **Dobit razdoblja** | **Gubitak razdoblja** | **Neto dobit** |
| Kaštela | 819 | 4.311 | 3.208.260 | 249.822 | 61.218 | 188.603 |
| Omiš | 305 | 1.799 | 1.226.941 | 57.553 | 27.633 | 29.919 |
| Sinj | 329 | 1.845 | 836.035 | 36.599 | 124.490 | -87.891 |
| Solin | 733 | 5.231 | 4.120.454 | 236.825 | 69.467 | 167.358 |
| **Split** | **7.506** | **36.962** | **24.621.741** | **1.526.467** | **615.852** | **910.615** |
| Trogir | 446 | 2.876 | 1.186.423 | 56.348 | 180.428 | -124.080 |
| Dicmo | 45 | 383 | 472.843 | 27.460 | 16.499 | 10.961 |
| Dugi Rat | 245 | 1027 | 875.624 | 122.455 | 2.998 | 119.458 |
| Dugopolje | 138 | 1952 | 1.831.342 | 336.250 | 28.208 | 308.043 |
| Klis | 83 | 406 | 171.188 | 9.828 | 974 | 8.854 |
| Lećevica | 10 | 18 | 4.658 | 153 | 319 | -167 |
| Muć | 39 | 254 | 152.799 | 4.468 | 4.115 | 353 |
| Podstrana | 363 | 1.363 | 758.492 | 88.157 | 11.158 | 77.000 |
| **Ukupno poduzetnici UAS** | **11.061** | **58.427** | **39.466.799** | **2.752.385** | **1.143.359** | **1.609.026** |

*Izvor: Fina, Registar godišnjih financijskih izvještaja, obrada GFI-a za 2018. godinu*

U 2018. godini poduzetnici čije je sjedište na području Urbane aglomeracije Split, ostvarili su ukupne prihode u iznosu od 39,5 milijardi kuna, što je povećanje od 8,9% u odnosu na 2017. godinu (njihov udio u ukupnim prihodima poduzetnika Splitsko-dalmatinske županije je 82,2%), te ukupne rashode u iznosu od 37,4 milijarde kuna, što je povećanje od 8,8% u odnosu na prethodnu godinu. U 2018. godini poduzetnici Urbane aglomeracije Split iskazali su pozitivan konsolidirani financijski rezultat u iznosu od 1,6 milijardi kuna, s tim da su poduzetnici sa sjedištem u Sinju i Trogiru te općini Lećevica ostvarili neto gubitak u ukupnom iznosu od 212,1 milijun kuna. Na ovaj negativni rezultat najviše je utjecao gubitak [HRVATSKE BRODOGRADNJE TROGIR, d.o.o](https://www.transparentno.hr/pregled/99699042389/9c6a3e2f19f5b755b7b0dea63ff59fc25e2d9e013f775ced9c2daa6a90ba4efa1fc7e8af356c722f00a377abecfc6cc21d727a553a6808b14a1810cad39a6312)., društva s 264 zaposlena i ukupnim prihodima od 64 milijuna kuna. Prema ukupnom prihodu najveći udio u rezultatima poduzetnika sa sjedištem u Urbanoj aglomeraciji Split, imaju poduzetnici sa sjedištem u Splitu (62,4%), Solinu (10,4%) i Kaštelima (8,1%).

**Tablica 2. Osnovni financijski podaci poslovanja poduzetnika na području Urbane aglomeracije Split i poduzetnika Splitsko-dalmatinske županije u 2018. godini** *(iznosi u tisućama kn, prosječne plaće u kn)*

|  |  |  |  |  |  |  |
| --- | --- | --- | --- | --- | --- | --- |
| **Opis** | **Urbana aglomeracija Split** | | | **Splitsko-dalmatinska žup.** | | |
| **2017.** | **2018.** | **Indeks** | **2017** | **2018.** | **Indeks** |
| Broj poduzetnika | 10.075 | 11.061 | 109,8 | 13.211 | 14.518 | 109,9 |
| Broj zaposlenih | 58.427 | 61.596 | 105,4 | 74.093 | 78.358 | 105,8 |
| Ukupni prihodi | 36.240.570 | 39.466.799 | 108,9 | 44.011.654 | 48.039.896 | 109,2 |
| Ukupni rashodi | 37.401.610 | 37.401.610 | 100,0 | 45.530.077 | 45.530.077 | 100,0 |
| Dobit prije oporezivanja | 2.786.969 | 3.208.736 | 115,1 | 3.342.796 | 3.848.241 | 115,1 |
| Gubitak prije oporezivanja | 928.562 | 1.143.547 | 123,2 | 1.252.050 | 1.338.423 | 106,9 |
| Dobit razdoblja | 2.380.622 | 2.752.385 | 115,6 | 2.854.108 | 3.290.560 | 115,3 |
| Gubitak razdoblja | 928.432 | 1.143.359 | 123,1 | 1.244.705 | 1.336.674 | 107,4 |
| **Kons. finan. rez. – dobit (+) ili gubitak (-) razd.** | **1.452.189** | **1.609.026** | **110,8** | **1.609.403** | **1.953.886** | **121,4** |
| Izvoz | 5.811.380 | 6.012.178 | 103,5 | 7.033.789 | 7.453.365 | 106,0 |
| Uvoz | 3.312.141 | 3.752.111 | 113,3 | 3.701.636 | 4.154.558 | 112,2 |
| Investicije u novu dugotrajnu imovinu | 1.097.159 | 1.023.872 | 93,3 | 1.300.277 | 1.386.589 | 106,6 |
| **Prosj. mjesečna neto plaća po zaposlenom** | **4.789** | **4.965** | **103,7** | **4.737** | **4.910** | **103,7** |

*Izvor: Fina, Registar godišnjih financijskih izvještaja, obrada GFI-a za 2018. godinu*

Za usporedbu, u tablici 3. prezentirani su osnovni rezultati i brojčano stanje poduzetnika i zaposlenih kod poduzetnika u Splitsko-dalmatinskoj županiji, Urbanoj aglomeraciji Split i gradu Splitu u 2018. godini.


**Tablica 3**. **Usporedba osnovnih financijskih rezultata poduzetnika na području Splitsko-dalmatinske županije, Urbane aglomeracije Split i grada Splita u 2018. godini** (*iznosi u tisućama kn, plaće u kn)*

| **Naziv terit. razine** | **Broj poduzetnika** | **Broj zaposlenih** | **Prosječna mjes. neto plaća** | **Ukupni prihodi** | **Ukupni rashodi** | **Dobit razdoblja** | **Gubitak razdoblja** | **Neto dobit** |
| --- | --- | --- | --- | --- | --- | --- | --- | --- |
| **SDŽ** | 14.518 | 78.358 | 4.910 | 48.039.896 | 45.530.077 | 3.290.560 | 1.336.674 | 1.953.886 |
| **UAS** | 11.061 | 61.596 | 4.965 | 39.466.799 | 37.401.610 | 2.752.385 | 1.143.359 | 1.609.026 |
| **Grad Split** | 7.506 | 38.884 | 4.988 | 24.621.741 | 23.449.981 | 1.526.467 | 615.852 | 910.615 |

*Izvor: Fina, Registar godišnjih financijskih izvještaja, obrada GFI-a za 2018. godinu*

Iz prezentiranih je podataka vidno da poduzetnici sa sjedištem u Splitu imaju znatan udio u financijskim rezultatima poduzetnika Urbane aglomeracije Split i jednako tako u Splitsko-dalmatinskoj županiji (grafikon 1).

**Grafikon 1. Udio poduzetnika Urbane aglomeracije Split u ukupnom prihodu i neto dobiti poduzetnika Splitsko-dalmatinske županije u 2018 godini**



*Izvor: Fina, Registar godišnjih financijskih izvještaja, obrada GFI-a za 2018. godinu*

Udio poduzetnika sa sjedištem u Splitu u broju poduzetnika Urbane aglomeracije Split je 67,9%, u broju zaposlenih 63,1%, ukupnim prihodima 62,4%, ukupnim rashodima 62,7%, dobiti razdoblja 58,9%, gubitku razdoblja 59,5%, uvozu 45,1% i izvozu 38,9%.

Među poduzetnicima Urbane aglomeracije Split prema ostvarenim financijskim rezultatima u 2018. godini, najbolja su dva društva; [TOMMY d.o.o](https://www.transparentno.hr/pregled/00278260010/12c7926b9373ca89a02aba837ad07d9a49ead925bb849b267666212231ef0da9ddf0c0072f06e787b47b7aef78ab1eded709a3c15b4f097e1751601cf0707da3). iz Splita, s 2.784 zaposlenih, 2,9 milijardi kuna ukupnih prihoda i dobiti razdoblja od 124 milijuna kuna i [AD PLASTIK d.d](https://www.transparentno.hr/pregled/48351740621/e397c06045ffa63b00d0f704bcd2d3ba2ad34620bef1e6e99b48fec2497e1bef84b0bdb2a61df62635f385698fe68ac7d02c5890b96d52df0cf84e41058617c3). iz Solina, s 1.163 zaposlenih, 1 milijardu kuna ukupnih prihoda i dobiti razdoblja od 89 milijuna kuna.

**Tablica 4. TOP 10 - rang lista poduzetnika prema ukupnim prihodima na razini Urbane aglomeracije Split u 2018.** (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| Rang | **OIB** | **Naziv** | **Sjedište** | **Broj zaposlen.** | **Ukupni prihodi** | **Dobit razdoblja** |
| 1. | 00278260010 | [TOMMY d.o.o.](https://www.transparentno.hr/pregled/00278260010/12c7926b9373ca89a02aba837ad07d9a49ead925bb849b267666212231ef0da9ddf0c0072f06e787b47b7aef78ab1eded709a3c15b4f097e1751601cf0707da3) | Split | 2.784 | 2.852.962 | 124.038 |
| 2. | 48351740621 | [AD PLASTIK d.d.](https://www.transparentno.hr/pregled/48351740621/e397c06045ffa63b00d0f704bcd2d3ba2ad34620bef1e6e99b48fec2497e1bef84b0bdb2a61df62635f385698fe68ac7d02c5890b96d52df0cf84e41058617c3) | Solin | 1.163 | 1.023.442 | 88.961 |
| 3. | 94136335132 | [CEMEX Hrvatska d.d](https://www.transparentno.hr/pregled/94136335132/e55f307094db780e52b6c7c82b07587fd1951405e0599c9808840104dabb97883f75b941185d6ded3d038600c109fd50b1089807bd43d3297d210de110564e4f). | Kaštel Sućurac | 473 | 772.212 | 0 |
| 4. | 18556905592 | [BRODOSPLIT d.d.](https://www.transparentno.hr/pregled/18556905592/a8d1c04b21d3714891c12b46ab449901464f182c11500c07d970b51095f6d6d0a3391acb6c3b9110b18c7ef02812e0c33eb787b95b10dbc2b5959742835e917e) | Split | 142 | 757.209 | 29.408 |
| 5. | 92265244213 | [HATTRICK-PSK d.o.o.](https://www.transparentno.hr/pregled/92265244213/bd8273eadf465cd085d477f90fd2abf565374da0cea899e8094110ea6f8290f58882ba7c1fda1fdfb5a3baeecd2f7ea88e197d239c0a29c00bd0b3cbfeb4a309) | Dugopolje | 774 | 669.931 | 258.890 |
| 6. | 97966928557 | AMEROPA ŽITNI TERMINAL d.o.o. | Solin | 62 | 659.317 | 0 |
| 7. | 61395607720 | RIBOLA d.o.o. | Kaštel Lukšić | 498 | 493.000 | 29.463 |
| 8. | 52660468241 | OMIAL NOVI d.o.o. | Omiš | 184 | 451.068 | 2.430 |
| 9. | 75628884500 | GRAĐA d.d. | Solin | 419 | 450.802 | 20.269 |
| 10. | 83462362655 | ZRAČNA LUKA SPLIT d.o.o. | Kaštel Štafilić | 431 | 404.382 | 125.336 |
| **Ukupno TOP 10 poduzetnika** | | | | **6.930** | **8.534.324** | **678.795** |
| **Ukupno poduzetnici Urbane aglomeracije Split** | | | | **61.596** | **39.466.799** | **2.752.385** |

*Izvor: Fina, Registar godišnjih financijskih izvještaja, obrada GFI-a za 2018. godinu i* [*Transparentno.hr*](https://www.transparentno.hr/)

**Prema produktivnosti (prihodu po zaposlenom),** prvi su poduzetnici sa sjedištem u općini Dicmo, s 1,1 milijun kuna, čemu je najviše doprinio mikro poduzetnik [PRIBOR CENTAR d.o.o](https://www.transparentno.hr/pregled/27774740781/0a0ab28bcf94a8bb8323b24bf4ad4db27e6f3ca4508ba08d382fa43a0a11e3e547a3387fe7a62f4489dc9c7a20fb5d44efd7bcea16413c644aa699df250448b3). s jednim zaposlenim i prosjekom od 4,3 milijuna kuna prihoda po zaposlenom.

**Grafikon 2. Ocjena kreditnog rejtinga (2014.-2018.) i pokazatelji poslovanja za PRIBOR CENTAR d.o.o.**




*Izvor: Financijska agencija, servis* [*info.BIZ*](https://www.fina.hr/info.biz)

Prema istom kriteriju iza poduzetnika općine Dicmo, poduzetnici su općina Dugopolje s 908 tisuća kuna i Dugi Rat sa 747 tisuća kuna prihoda po zaposlenom. Za usporedbu, produktivnost poduzetnika na razini Urbane aglomeracije Split bila je 641 tisuće kuna, a na razini RH 799 tisuća kuna.

**Grafikon 2. Prihod po zaposlenom u 2018. godini na razini gradova/općina Urbane aglomeracije Split**

(iznosi u tisućama kuna)

**


*Izvor: Fina, Registar godišnjih financijskih izvještaja,obrada GFI-a za 2018. godinu*

**Prosječna mjesečna neto plaća** koja je obračunata zaposlenima kod poduzetnika Urbane aglomeracije Split, u 2018. godini iznosila je 4.965 kuna, što je povećanje od 3,7% u odnosu na 2017. godinu. Prosječna mjesečna neto plaća obračunata zaposlenima kod poduzetnika Urbane aglomeracije Split viša je za 1,1% od iznosa prosječne mjesečne neto plaće zaposlenih kod poduzetnika u Splitsko-dalmatinskoj županiji (4.910 kuna) i manja za 11,1% od iznosa prosječne mjesečne neto plaće zaposlenih kod poduzetnika na razini RH (5.584 kune).

**Najviša** prosječna mjesečna neto plaća obračunana je zaposlenima kod poduzetnika sa sjedištem u općini Kaštela (5.439 kuna) i viša je za 9,5% od prosječne mjesečne neto plaće obračunate zaposlenima kod poduzetnika Urbane aglomeracije Split (4.965 kuna). Slijede poduzetnici Trogira (5.341 kuna) te općina Dicmo (5.307 kuna) i Dugopolje (5.282 kuna). **Najniža** mjesečna prosječna neto plaća obračunana je zaposlenima kod poduzetnika sa sjedištem u Lećevici (3.133 kune) i niža je za 36,9% u odnosu na prosječnu mjesečnu neto plaća obračunanu kod poduzetnika na razini Urbane aglomeracije Split (4.965 kuna).

U 2018. godini zaposlenima kod poduzetnika sa sjedištem u Splitu obračunana je prosječna mjesečna neto plaća u iznosu od 4.988 kuna, što je za 0,5 % više od prosjeka na razini svih poduzetnika sa sjedištem u Urbanoj aglomeraciji Split i za 1,6 % više od prosječne mjesečne plaće zaposlenih kod poduzetnika u Splitsko-dalmatinskoj županiji.

**Grafikon 3. Prosječna mjesečna neto plaća po zaposlenom u 2018. godini u TOP 5 gradova i općina Urbane aglomeracije Split, Splitsko-dalmatinskoj županiji i RH** (iznosi u kunama)



*Izvor: Fina, Registar godišnjih financijskih izvještaja, obrada GFI-a za 2018. godinu*

Za usporedbu, prosječna mjesečna neto plaća zaposlenih kod poduzetnika **na razini RH u 2018. godini iznosila je 5.584 kune**, što je 12,5% više u odnosu na prosječnu mjesečnu neto plaću na razini Urbane aglomeracije Split (4.965 kuna) i 13,7% više u odnosu na prosječnu mjesečnu neto plaću na razini Splitsko-dalmatinske županije (4.910 kuna).

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od 790.000 poslovnih subjekata iz više od 30 izvora. Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*  *Ako ste zainteresirani i želite ugovoriti uslugu ili kupiti veći broj paketa:* [*prodaja@fina.hr*](mailto:prodaja@fina.hr) *Ako trebate korisničku podršku: 0800 0080,* [*info@fina.hr*](mailto:info@fina.hr) |  |

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2017. godini. Kontakt adresa* [*analize@fina.hr*](mailto:analize@fina.hr)

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275) *Kontakt adresa* [*info@fina.hr*](mailto:info@fina.hr)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija. Kontakt adresa* [*jrr@fina.hr*](mailto:jrr@fina.hr)

1. Usvajanjem novog Zakona o regionalnom razvoju (NN, 147/14), koji je u primjeni od 1. siječnja 2015. godine, uvedena je mogućnost stvaranja urbanih aglomeracija oko četiri najveća hrvatska grada: Zagreba, Splita, Rijeke i Osijeka, uz mogućnost širenja i na druge veće gradove, s ciljem ostvarenja strategije Europske unije do 2020. godine. Podaci pokazuju da oko 70% stanovništva EU živi u urbanim područjima. Izvor: FERATA, preuzeto 25.11.2019. [↑](#footnote-ref-1)
2. Središnji državni portal, Ustrojena urbana aglomeracije Split, preuzeto 25.11.2019. <https://razvoj.gov.hr/prva-urbana-aglomeracija-u-republici-hrvatskoj-urbana-aglomeracija-split/3190> [↑](#footnote-ref-2)